《西江月 为赵元父赋雪梅图》
宋代·王沂孙

褪粉轻盈琼靥，护香重叠冰绡。数枝谁带玉痕描。

夜夜东风不扫。

溪上横斜影淡，梦中落莫魂销。峭寒未肯放春娇。

素被独眠清晓。

作者简介：王沂孙，字圣与，号碧山、中仙、玉笥山人。会稽（今浙江绍兴）人，年辈大约与张炎相仿，入元后曾任庆元路学正。有《花外集》，又名《碧山乐府》。